### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. januar 2025 har vedtaget Magistratens foranstående indstilling af 14. januar 2025.

###

.

### Resume

[adresse] er stiftet i marts 2023 og har påbegyndt opstillingen af solcelleanlæg på kommunale tagflader. Sideløbende har selskabet indledt dialog med en række potentielle långivere om etablering af en låneramme på 100 mio. kr., svarende til det forventede investeringsomfang over de kommende år.

Kommunekredit yder ikke lån til kommercielle aktiviteter som elproduktion. Af samme grund kan kommunen kun stille garanti for 80% af lånebeløbet, hvorfor det er nødvendigt at optage ”almindelige” lån.

Långiverne efterspørger, at selskabet har en soliditet på 20-30%. Derfor foreslås det, at [adresse] indskyder 20 mio. kr. i selskabet, finansieret af klimamidler, og at Teknik og Miljø bemyndiges til at indgå den økonomisk mest fordelagtige låneaftale.

Långivere ønsker desuden en vis sikkerhed for fremtidige indtægter og det foreslås derfor også, at Teknik og Miljø bemyndiges til at indgå en 10-årig fastprisaftale på el, på markedsvilkår, mellem Teknik og Miljø og [adresse].

De statsstøtteretslige aspekter af kapitalindskud, låneoptagelse, elhandelsaftale m.v. er vurderet af advokatfirmaet Allan Andersen. Samlet set vurderes det, at der ikke tilfalder ulovlige fordele til [adresse], [adresse] eller andre aktører.

### Beslutningspunkter

Det indstilles:

At 1) [adresse] over en årrække indskyder 20 mio. kr. i [adresse] som egenkapital.

At 2) De første fem mio. kr. finansieres af forventet min-dreforbrug fra [adresse] og indskydes i 2025.

At 3) De sidste 15 mio. kr. indskydes i 2026-2028, med fem mio. kr. hvert år, og finansieres gennem fremrykning af midler fra investeringsplanen til klimaindsatser efter 2030.

At 4) Teknik og Miljø bemyndiges til at indgå den økonomisk mest fordelagtige låneaftale for Klimaselskabet.

At 5) Teknik og Miljø bemyndiges til at indgå en 10-årig fastprisaftale på el, på markedsvilkår, mellem Teknik og Miljø og [adresse].

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 14-01-2025

Jack Klausen: 3

Fremsendes til [adresse] med bemærkning, at Magistraten i mødet den 14. januar 2025 anbefaler, at byrådet tiltræder Magistratsafdelingen for Teknik og Miljøs indstilling af 20. december 2024.

Borgmester Henry Ravn var forhindret i at deltage i sagens behandling.